Document ID: 32008D0209

KOMISSION PÄÄTÖS,
tehty 7 päivänä maaliskuuta 2008,
Bulgarian ja Romanian liittymisasiakirjan liitteen VI lisäyksen muuttamisesta tiettyjen Bulgariassa sijaitsevien maidonjalostamoiden osalta
(tiedoksiannettu numerolla K(2008) 827)
(ETA:n kannalta merkityksellinen teksti)
(2008/209/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymisasiakirjan ja erityisesti sen liitteessä VI olevan 4 luvun B jakson f kohdan ensimmäisen alakohdan,
sekä katsoo seuraavaa:
(1)
Bulgarialle on myönnetty siirtymäkausi Bulgarian ja Romanian liittymisasiakirjassa, jotta se voi sopeuttaa tietyt maidonjalostamot eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) vaatimusten mukaiseksi.
(2)
Liittymisasiakirjan liitteen VI lisäystä on muutettu komission päätöksillä 2007/26/EY (2) ja 2007/689/EY (3).
(3)
Bulgaria on esittänyt takeet siitä, että kaksi maidonjalostamoa on saattanut päätökseen uudenaikaistamisprosessin ja että ne ovat nyt yhteisön lainsäädännön mukaiset. Kyseisillä laitoksilla on lupa vastaanottaa ja jalostaa vaatimustenmukaista ja muuta kuin vaatimustenmukaista maitoa eroteltuna toisistaan. Nämä jalostamot olisi sen vuoksi lisättävä liitteen VI lisäyksessä olevassa II luvussa esitettyyn luetteloon.
(4)
Bulgarian ja Romanian liittymisasiakirjan liitteen VI lisäystä olisi sen vuoksi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään tämän päätöksen liitteessä luetellut jalostamot Bulgarian ja Romanian liittymisasiakirjan liitteen VI lisäyksessä olevaan II lukuun.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä maaliskuuta 2008.

Labels: 17
7
0
18
15